[{"text_idx": "#000001", "text": "Dros benwythnos olaf mis Chwefror cynhaliwyd gweithdy preswyl diweddaraf prosiect gwych Merched yn Gwneud Miwsig yng ngwersyll Glan Llyn ger Y Bala. Roedd gan Y Selar ddiddordeb mawr mewn gwybod mwy am yr hyn sy\u2019n digwydd dros y penwythnos, felly dyma ofyn i un o\u2019r criw oedd yno, Alis, i egluro mwy am ei phrofiadau hi..."}, {"text_idx": "#000002", "text": "Roeddwn yn teimlo\u2019n reit nerfus cyn cychwyn am y Bala ar bnawn dydd Gwener, Chwefror 25, gan nad oeddwn i\u2019n \u2018nabod unrhyw un ar y cwrs Merched yn Gwneud Miwsig, a doeddwn i erioed wedi bod ar gwrs fel hyn o\u2019r blaen."}, {"text_idx": "#000004", "text": "Er hynny, unwaith imi droedio drwy\u2019r drws yng Nglan Llyn Isaf ar y p\u2019nawn Gwener hwnnw, a siarad efo Marged Gwenllian, oedd yn trefnu\u2019r cwrs, roeddwn yn rhyw synhwyro mod i\u2019n mynd i hoffi\u2019r profiad."}, {"text_idx": "#000006", "text": "Dros y penwythnos, roedd hi\u2019n braf iawn cael cyfarfod pobl newydd o bob rhan o\u2019r Gogledd, pobl oedd yr un fath a fi, yn licio\u2019r un pethau a fi \u2013 canu, cyfansoddi, perfformio, recordio ac ati."}, {"text_idx": "#000007", "text": "Yr uchafbwynt yn bendant oedd cael cyfansoddi ca\u0302n mewn grw\u0302p o dair a hynny mewn diwrnod ac yna recordio\u2019r traciau a chreu fideo miwsig i gyd-fynd a\u0302\u2019r ga\u0302n."}, {"text_idx": "#000008", "text": "Gawson ni lot o hwyl yn ffilmio\u2019r fideo yng Nglan Llyn efo Elan Evans, un o\u2019r tiwtoriaid."}, {"text_idx": "#000009", "text": "Y peth gorau oedd cael dysgu sut mae recordio adref yn hawdd a defnyddio mwy nag un trac wrth wneud hynny."}, {"text_idx": "#000010", "text": "Roedd hefyd yn braf iawn clywed am brofiadau Branwen o [label recordiau] I KA CHING o ddechrau band ysgol, cyfansoddi a chyhoeddi caneuon."}, {"text_idx": "#000011", "text": "Roedd hi jest yn braf cael dod i adnabod y tiwtoriaid i gyd \u2013 Heledd Watkins, Hanna Lili, Elan a Marged a chael clywed am eu profiadau nhw, sut wnaethon nhw gychwyn ac ati."}, {"text_idx": "#000012", "text": "Mi fyddwn i\u2019n bendant yn annog genod eraill i fynd ar gwrs fel hyn am y rheswm syml eich bod chi\u2019n ymlacio, gwneud ffrindiau newydd, ennill hyder a chyfansoddi ar yr un pryd."}, {"text_idx": "#000013", "text": "\u2018Da ni gyd fel criw dal mewn cysylltiad. Felly ewch amdani!"}]